kardosdrur/scandi-wiki huggingface dataset:
A.P. Møller Skolen

A. P. Møller Skolen er det danske gymnasium i Slesvig by. Skolen blev indviet i september 2008 og er nu det danske mindretals 2. gymnasium, ved siden af Duborg-Skolen i Flensborg. Den er en gave til den danske folkedel i Sydslesvig og Skoleforeningen fra A.P. Møller Fonden med plads til ca. 625 elever. Skolens rektor er Jens Verdoner. Vicerektor er Annette Østergaard Munch.

A. P. Møller Skolen er på samme tid fællesskole (svarende til folkeskolens 7. til 10. klasse) for Slesvig-Rendsborg-området og gymnasieoverbygning (11. til 13. årgang svarende til 1.g til 3.g) for hele det sydlige Sydslesvig. Mens eleverne i fællesskolen kommer fra de danske skoler i Slesvig, Rendsborg og til dels også Treja, vil gymnasieeleverne komme fra fællesskoledistrikterne omkring Slesvig, Husum og Egernførde samt til dels Sønder Brarup.

Skolens undervisningssprog er dansk. En studentereksamen fra A. P. Møller Skolen giver samme rettigheder til videre studium i Danmark som enhver anden dansk STX-eksamen.

Meddelelsen om gaven blev givet den 18. maj 2006. Grundstensnedlæggelsen fandt sted den 3. maj 2007. Den 1. september 2008 overdrages skolen af giveren, Mærsk Mc-Kinney Møller, under overværelse af blandt andre Hendes Majestæt Dronning Margrethe den Anden af Danmark.

Skolen er placeret på et ca. 10 hektar stort, grønt område med navn Friheden (på tysk Auf der Freiheit) ved siden af Holm Nor og Møllebækkens munding i Slien i Slesvig. Området er et tidligere kaserneområde. Herfra er der en smuk udsigt over Slien ned mod Hedeby og til domkirken i Slesvig.

Den 14.600 kvadratmeter store bygning står i gule, specialfremstillede mursten, kobber og granit, og er tegnet af arkitekt Mads Møller fra arkitektfirmaet C.F. Møller i Århus. Skolens aula prydes af lysskulpturen »Tellurium« af den islandske kunstner Olafur Eliasson.

I januar 2013 dannede skolen kulissen for optagelserne til et nyt afsnit af den populære tyske tv-krimiserie Tatort.

Rektorer  
 2006-2021 Jørgen Kühl
 2022-  Jens Verdoner

Eksterne henvisninger 
 Skolens hjemmeside

Referencer  

Slesvig by
Gymnasier i Tyskland
Danske uddannelsesinstitutioner i Sydslesvig
Jørgen Kühl

Jørgen Kühl (født 20. oktober 1965 i Rendsborg) tiltrådte 1. august 2006 som rektor for A.P. Møller Skolen i Slesvig. Han gik på førtidspension i 2021 på grund af helbredsproblemer.
Han er student fra Duborg-Skolen i Flensborg 1985, værnepligtig og konstabel i det danske flyvevåben 1985-86, cand.phil. i historie fra Aarhus Universitet 1990 og ph.d. sammesteds 1994. Han er gift med Katherine Bieker Kühl, som stammer fra USA. Sammen har de to sønner, Anders og Erik Kühl. 

Han har arbejdet inden for undervisning, forskning og museer. Således var han Danevirke Museums første leder 1990-1999. I årene 1999-2006 var han direktør for Institut for Grænseregionsforskning, fra 2004 tillige institutleder ved Syddansk Universitet. Har haft ansvar for udviklingen af den grænseoverskridende bachelor- og kandidatuddannelse i "European Studies" ved Syddansk Universitet (udbudt fra 2006). Ekstern lektor i europæisk samtidshistorie ved Århus Universitet 1998-99 og ved Flensborg Universitet og Syddansk Universitet 2006-07. Undervist på Duborg-Skolen 2006-08. Han har forelæst på en lang række universiteter og videnskabelige konferencer i Europa og Nordamerika. Har holdt over 350 foredrag og forelæsninger. Desuden har han bl.a. været konsulent for EU, Europarådet og Irlands uddannelsesstyrelse samt varetaget tillidshverv i nationale og internationale sammenhænge. 

Han er ekspert i dansk/tysk og europæisk samtidshistorie (lektorbedømt i tysk historie og kulturhistorie ved Københavns Universitet 1998 og professorbedømt i moderne europæisk historie 2005) med speciale i mindretalsforhold. Han har skrevet, redigeret og bidraget til ca. 250 publikationer og over 25 konferenceindlæg på dansk, engelsk, tysk, polsk og slovensk, herunder bl.a. bøgerne om mindretalspolitik.

Ud over rektoratet på A.P.Møller Skolen i Slesvig har Kühl fra 2018 et professorat i mindretalsforskning ved Europa-Universität Flensburg, og han er bestyrelsesformand for Det Europæiske Center for Mindretalsspørgsmål (ECMI) i Flensborg.

Udgivelser 
 Tyskere i Øst (1997)
 SSW – Dansksindet politik i Sydslesvig 1945-1998 (1998)
 Danevirke – Nordens største fortidsminde (1999)
 The Federal Union of European Nationalities. An Outline History 1949-1999 (2000)
 Den dansk-tyske mindretalsmodel og Europa (2003)
 Ein europäisches Modell? (2005)
 København-Bonn Erklæringerne (2005) 
 Minority Policy in Action (2005)
 Vom nationalen Konflikt zur Friedlichen Koexistenz und Kooperation. (2006)
 Mindretalsmodel i Krise. (2012)
 SSW. Det danske mindretals politiske historie 1945-2014 (2014)
 The Danish language in education in Germany (2018)
 Klaar Kiming. Festschrift für Thomas Steensen (2018)
 Sønderjysk genforening / The Reunification of Southern Jutland 1920-2020 (2020)
 SSW. Det danske mindretals politiske historie 1945-2014 (2014)

Referencer 

Skolefolk fra Danmark
Faglitterære forfattere fra Danmark
Dansksprogede forfattere fra Sydslesvig
Danske sydslesvigere
Personer fra Rendsborg
Danskere i 1900-tallet
Danskere i 2000-tallet
Personer i Kraks Blå Bog
Tim Henman

Timothy Henry "Tim" Henman (født 6. september 1974 i Oxford, England) er en pensioneret engelsk tennisspiller, der blev professionel i 1993 og stoppede karierren i 2007. Han nåede igennem sin karriere at vinde 11 single- og 4 doubletitler, og hans højeste placering på ATP's verdensrangliste er en 4. plads, som han opnåede i august 2002. Blandt Henmans singletitler var sejren ved Copenhagen Open i København i 2001, hvor han i finalen besejrede svenskeren Andreas Vinciguerra.

Grand Slam 
Henman var i en årrække publikumsfavorit ved Wimbledon, og det er også her han har opnået sine bedste Grand Slam-resultater. Fire gange på fem år nåede han frem til semifinalerne, men lykkedes aldrig med at slå sig igennem til finalen. I 2004 var han desuden i semifinalen i både US Open og French Open.

Single-resultater

Singles-finalist (17)

Eksterne henvisninger 

Tennisspillere fra Storbritannien
Greg Rusedski

Gregory "Greg" Rusedski (født 6. september 1973 i Montreal, Canada) er en pensioneret engelsk tennisspiller, der blev professionel i 1991 og stoppede karrieren i 2007. Han nåede igennem igennem sin karriere at vinde 15 single- og 3 doubletitler, og hans højeste placering på ATP's verdensrangliste er en 4. plads, som han opnåede i oktober 1997.

Grand Slam 
Rusedskis bedste Grand Slam resultat i singlerækkerne kom ved US Open i 1997. Her spillede han sig frem til finalen, hvor han dog tabte til australske Patrick Rafter, der vandt i 4 sæt. Som englænder var Rusedski desuden en publikumsfavorit ved Wimbledon, hvor han dog aldrig nåede længere end en kvartfinale i 1997.

Eksterne henvisninger 

 

Tennisspillere fra Storbritannien
Paolo Longo Borghini

Paolo Longo Borghini (født 10. december 1980) er en tidligere italiensk professionel cykelrytter, der senest kørte for Liquigas-Cannondale. Hans lillesøster, Elisa Longo Borghini, er også professionel cykelrytter.

Referencer

Eksterne henvisninger 

 

Mandlige cykelryttere fra Italien
Will Frischkorn

Will Frischkorn (født 10. juni 1981) er en amerikansk tidligere professionel cykelrytter.

Eksterne henvisninger 

 

Mandlige cykelryttere fra USA
Recording Industry Association of America

The Recording Industry Association of America, eller blot RIAA, er en brancheorganisation, der repræsenterer størstedelen af pladeselskaberne og -distributørerne i USA.

RIAA blev dannet i 1952, primært for at administrere en teknisk standard for vinylplader. Siden har RIAA været involveret i udviklingen af nye tekniske standarder, ligesom organisationen deltager i administrationen af licenser og royalties. Det er også RIAA, der certificerer USA's guld- og platinalbum. Endelig arbejder organisationen for at beskytte kunstnernes intellektuelle ejendomsret.

Se også 
 RIAA-filter
 IFPI

Referencer

Eksterne henvisninger 

 Industry Association of Americas hjemmeside

Organisationer fra USA
Produktcertificering
Bernard Cornwell

Bernard Cornwell, OBE (født 23. februar 1944 i London) er en britisk forfatter af historiske romaner. Han er bedst kendt for sine romaner om jægersoldaten Richard Sharpe fra Napoleonskrigene, som blev til en række tv-film med Sean Bean i titelrollen. Han har også skrevet Det sidste kongerige, der indgår i Saksernes fortælling-serien, som er blevet brugt som baggrund til tv-serien The Last Kingdom.

Bibliografi

Referencer

Eksterne henvisninger 

 
 

Romanforfattere fra England
Personer fra London
Personer tildelt Officer of the Order of the British Empire
Arthur Sorin

Arthur Sorin (født 1. november 1985 i Laval) er en fransk fodboldspiller, der har spillet for den århusianske klub AGF fra 1. januar 2009 til 30. juni 2015. Blev udlejet til den franske CS Sedan Ardennes i sommeren 2009 på en 1-årig lejeaftale, men vendte tilbage til AGF i sommeren 2010, og fik en del spilletid som højre back og forsvarspiller. Efter Morten Wieghorst tiltrådte som træner, var han mest udskiftningsspiller og fik derfor ikke forlænget sin kontrakt ved kontraktudløbet i juni 2015.

Arthur Sorin skiftede fra Allsvenskan-klubben Kalmar FF på en fri transfer til AGF den 1. januar 2009 på en kontrakt, der løber frem til sommeren 2012.

Fransk forsvarsspiller, er en offensivt indstillet, pasningsstærk back, der i Sverige har udviklet sit defensive spil.

Sorin var med til at gøre Kalmar til svenske mestre i 2008, før skiftet til AGF.

Eksterne henvisninger 
 AGF spiller profil Arthur Sorin 

Fodboldspillere fra Frankrig
Fodboldspillere fra AGF
Fodboldspillere fra Kalmar FF
Fodboldspillere fra CS Sedan Ardennes
Max-Schmeling-Halle

Max-Schmeling-Halle er en multi-arena i Berlin, Tyskland. Den en opkaldt efter den kendte tyske bokser Max Schmeling og er sammen med Velodrom en af byens største sportsarenaer. Max-Schmeling-Halle kan rumme mellem 8.500 og 10.500 publikummer. Areanen blev åbnet 14. december 1996 og er beliggende Friedrich-Ludwig-Jahn-Sportpark i kvarteret Prenzlauer Berg.

Oprindeligt blev hallen opført som en boksearena til Sommer-OL 2000, men da det blev Sydney og ikke Berlin, der fik tildelt værtskabet, blev hallen ombygget til en multiarena. I dag anvendes den primært til basketball, boksning og håndbold. Den er hjemmebane for basketballklubben Alba Berlin og håndboldklubben Füchse Berlin. I 2005 og 2006 afholdtes World Wrestling Entertainment i hallen, der også blev brugt under VM i herrehåndbold 2007.

Multiarenaer i Tyskland
Bygninger, konstruktioner og anlæg i Berlin
Waldbühne

Waldbühne (i nazi-tiden Dietrich-Eckart-Bühne) er en friluftsscene beliggende vest for det olympiske område i bydelen Charlottenburg-Wilmersdorf i Berlin, Tyskland.

Scenen blev opført til Sommer-OL 1936. Området har plads til 22.000 tilskuere.

Blandt de optrædende på scenen gennem tiderne er Rolling Stones (1965), Bob Marley (1980), David Bowie

(1983), Neil Diamond (1985), Phil Collins (1990), Jean-Michel Jarre ( 1993 )  , Joe Cocker (1997), Aerosmith, Luciano Pavarotti (1999), Die Ärzte (2004), Metallica (2006) og Barbra Streisand (2007). Berliner Philharmonikerne har desuden optrådt på scenen mange gange.

Eksterne henvisninger 

 Waldbühne Berlin 

Bygninger, konstruktioner og anlæg i Berlin
Kultur i Berlin
Finanskollegiet

Finanskollegiet var et administrativt kollegie oprettet af Johann Friedrich Struensee. Det var beregnet på at centralisere og effektivisere den finansielle styrelse af Danmark-Norge. Det eksisterede fra 29. maj 1771 til 9. februar 1819.

Struensee oprettede Finanskollegiet ved en kabinetsordre af 29. maj 1771. Omtrent samtidig ophævedes Rente- og Generaltoldkammeret, og Finanskollegiet overtog derefter den almindelige bestyrelse af alle finanssager. Hensigten var at centralisere ledelsen af samtlige statens materielle anliggender, hvilket medførte, at man nedlagde Kommercekollegiet og andre hidtil selvstændige institutioner inden for finansstyrelsen, ligesom Finanskollegiet overtog forskellige forretninger, dels af finansiel natur, dels af anden art, som hidtil havde været administreret af kancellierne. 

Kollegiet lededes af 4 deputerede og var organiseret i 3 afdelinger (danske, norske og tyske kammer). Efter Struensees fald i 1772 ændredes Finanskollegiet hurtigt; forskellige administrationsgrene blev snart efter udskilte fra Kollegiets bestyrelse, og ved Forordningen af 14. januar 1773 gennemførtes en fuldstændig omorganisation. Herefter oprettede man ved siden af Finanskollegiet følgende 4 institutioner: et rentekammer, et toldkammer, et økonomi- og kommercekollegium og et bjergværks-direktorium, idet forretningerne fordeltes således, at Finanskollegiet kun fik ledelsen af penge-, bank-og møntvæsenet. 

Dette kollegium, der var sideordnet med de andre nysnævnte 4 afdelinger, og bestyredes af de deputerede fra Rentekammeret og Toldkammeret, skiftede ved resolution af 2. juni 1784 navn og kaldtes derefter for Finanskassedirektionen. Samtidig oprettedes et nyt Finanskollegium, der kom til at bestå af de første deputerede fra samtlige kameral-departementer, og som fik den øverste ledelse af statens finansvæsen. Dette kollegium ophævedes atter ved reskriptet af  9. februar 1819, hvorefter forretningerne overgik til en såkaldt Finansdeputation.

Eksterne henvisninger 

L. Koch: "Kabinettet i Struensees tid" (Historisk Tidsskrift, 7. række, Bind 3; 1900) 
Salmonsens Konversationsleksikon, 2. udgave, bind VIII, s. 48; opslag: Finanskollegiet 

Danmarks historie
Danske myndigheder under enevælden
Etableret i 1771
Ophørt i 1819
Danmarks finanspolitik
Danmarks økonomiske historie
Finansdeputationen

Finansdeputationen var en administrativ enhed der blev oprettet 9. februar 1816, og hvis primære formål var at ordne Danmarks finanser efter Freden i Kiel. 

Finansdeputationen oprettedes ved reskriptet af 9. februar 1816, da man under de vanskelige tilstande efter Kieler-freden skred til en reform af landets finansstyrelse. Overledelsen af
finansvæsenet havde hidindtil været varetaget af Finanskollegiet, hvortil kom forskellige særlige kommissioner og direktioner, men Kollegiet og de øvrige institutioner blev nu ophævede, og centralbestyrelsen henlagdes til Finansdeputationen, hvorhos man oprettede en direktion for statsgælden og den synkende fond samt en pensionskassedirektion. 

Finansdeputationen overtog da alle de tidligere under Kollegiet og de ophævede institutioner hørende forretninger, hvortil man 1842 føjede ledelsen af Pensionskassen. Finansdeputationen bestod af finansministeren og de deputerede fra Rentekammeret samt en kommitteret. 

Finansdeputationen ophævedes 1848, hvorefter den øverste finansstyrelse overgik til Finansministeriet.

Henvisning

Danmark i 1800-tallet
Danske myndigheder under enevælden
Etableret i 1816
Ophørt i 1848
Danmarks finanspolitik
Danmarks økonomiske historie
Wannsee

Wannsee er et område i bydelen Steglitz-Zehlendorf i Berlin, Tyskland. Området har sit navn efter søen Großer Wannsee.

I slutningen af 1800-tallet udviklede Wannsee sig til et mondænt villakvarter, hvilket det fortsat er. Flere kendte tyskere har boet her, bl.a. Willy Brandt og Claus Schenk von Stauffenberg. Kvarteret er dog mest kendt for at have dannet rammen om Wannsee-konferencen, der afholdtes 20. januar 1942 i en villa i området. Konferencen kaldes ofte for begyndelsen på holocaust. I dag er Villa Wannsee omdannet til museum.

Wannsee er i dag et populært turistmål for berlinerne. Området rummer bl.a. Strandbad Wannsee, ligesom flere sejl-, yacht og roklubber har klubhus ved søen.

Eksterne henvisninger 

Berlins geografi
Sara Bareilles

Sara Bareilles (født 7. december 1979 i Eureka, Californien, USA) er en amerikansk sanger og pianist, der slog igennem i 2007 med singlen Love Song , der placerede hende på en femteplads på Billboard-hitlisten.

Bareilles' første album, Careful Confessions, kom på gaden i 2004. Opfølgeren, Little Voice, udsendtes i juli 2007. Albummets første single var Love Song. Sangen blev i juni 2007 lanceret som gratis download på musiktjenesten iTunes og blev hurtigt den mest downloadede sang. Albummet strøg ind på 45. pladsen til Billboard-albumlisten.

I sommeren 2008 er Sara Bareilles opvarmning for Counting Crows og Maroon 5. Hun har tidligere også været opvarmning for Mika.

Eksterne henvisninger 

 Officiel hjemmeside

Sangere fra USA
Pianister fra USA
Personer fra Californien
Berliner Ringbahn

Berliner Ringbahn er en 37 km. lang ringformet jernbanestrækning, der omkranser Berlins centrum. Banen trafikeres af S-Bahn og har på flere stationer tilslutning til Berliner Stadtbahn og U-Bahn.

Ringbanen blev anlagt allerede under mellemkrigstiden, men mistede sin betydning, da Berlin blev opdelt i vest og øst efter 2. verdenskrig. I 1961 blev den gennemgående drift på Ringbahn afbrudt som følge af Berlinmuren, og togene kørte kun mellem Gesundbrunnen og Sonnenallee. Trafikken aftog dog hele tiden, og driften på den vestlige del af banen blev indtillet i 1980. Først i 1993 blev dele af banen atter sat i drift, og i 2001 blev hele banen atter trafikeret. Efter genforeningen har ringbanen atter blevet en betydningsfuld færdselsåre i Berlin. På hverdage anvendes den af omkring 400.000 passagerer.

Ringbahn
Identified

Identified er andet studiealbum fra Vanessa Hudgens. Det blev udgivet i USA 1. juli 2008.

Numre

Referencer 

Album fra 2008
Album fra USA
Anne Braad

Anne Bønlykke Braad (født 23. maj 1947 i København, død 7. juli 2008 i København) var en dansk præst og samfundsdebattør.

Anne Braad blev student fra Falkonergårdens Gymnasium i 1966 og blev i første omgang uddannet cand.phil. i dansk fra Københavns Universitet i 1975. Hun underviste i en årrække i litteratur på universitetet, gymnasiet, hf-kurser og i Vestre Fængsel, men i 1983 blev hun uddannet cand.theol. fra Københavns Univeristet. Først fik hun et embede på Stevns i 1985, men fra 1987 var hun sognepræst i Sankt Stefans Kirke på Nørrebro. Kirken var åben dagligt fra 1991, bemandet af Braad personligt. 

Braad markerede sig som en flittig deltager i den offentlige debat, ligesom hendes tiltag i kirken også ofte vakte opsigt. Blandt andet lod hun imamen Fatih Alev få træffetid i kirken, hvor han afmystificerede islam. Hun lancerede også 'gudstjenester for begyndere', hvor kristendommen og liturgien blev forklaret for de nye kirkegængere. Engang holdt hun også 'Bjerringbro-aften', hvor en Grundfos-pumpe blev båret op ad gulvet som et moderne dåbsbarn. Kirken var fyldt, men den alternative gudstjeneste betød at Braad blev kaldt til orden af Københavns biskop Erik Norman Svendsen.

Anne Braad var medlem af Det Radikale Venstre.

Hun døde af kræft.

Kilder 
 Kendt Nørrebro-præst er død Politiken, 7. juli 2008

Eksterne henvisninger 
 

Præster fra Danmark
Debattører fra Danmark
Personer døde af kræft
Enkelados

Enkelados (: Ἐγκέλαδος) var en gigant i den græske mytologi.

Efter at de olympiske guder havde gjort oprør og kastet titanerne ned i Tartaros, den dybeste del af underverdenen, ønskede Gaia hævn. Gaia havde elsket sine børn; titanerne. I protest mod de olympiske guder skabte hun uhyret Tyfon og senere giganterne. Der er overleveret navne på ca. 150 giganter, der var dødelige kæmper. Under Gigantomachien angreb giganterne Olympen og de olympiske guder. Samtidig ledte de efter livets urt, der ville gøre dem udødelige, så de olympiske guder udnyttede denne søgen til at nedkæmpe dem. Athene dræbte Enkelados og hans krop udgør i dag kernen af Sicilien.

Saturns måne Enceladus har fået navn efter giganten.

Kilde 
 Leo Hjortsø: "Græske Guder og Helte", 1984, Politikens Forlag A/S, 

Græsk mytologi
Pat Cash

Patrick Hart "Pat" Cash (født 27. maj 1965 i Melbourne, Australien) er en pensioneret australsk tennisspiller, der blev professionel i 1982 og stoppede karrieren i 1995. Han nåede igennem sin karriere at vinde 7 single- og 12 doubletitler, og hans højeste placering på ATP's verdensrangliste var en 4. plads, som han opnåede i maj 1988.

Grand Slam 
Cash' bedste Grand Slam-resultat i singlerækkerne, og højdepunktet i hele hans karriere, var hans sejr ved Wimbledon i 1987, hvor han besejrede tjekkoslovaken Ivan Lendl i 3. sæt. Samme år var Cash også i finalen i Australian Open, men det lykkedes ham aldrig at vinde Grand Slam turneringen i sit hjemland.

Eksterne henvisninger 
 Pat Cash' hjemmeside

Tennisspillere fra Australien
Personer fra Melbourne
Rod Laver

Rodney George "Rod" Laver (født 9. august 1938 i Rockhampton, Australien) er en tidligere australsk tennisspiller, der blev professionel i 1962, og trak sig tilbage i 1979. Han nåede igennem sin karriere at vinde intet mindre end 184 single- og 27 doubletitler. Han er (sammen med amerikaneren Don Budge) den ene af kun to mandlige tennisspillere, der har lavet en "ægte" Grand Slam (sejr i alle fire Grand Slam turneringer samme kalenderår). Dette præsterede han to gange, i 1962 og 1969. Hans meritter har sørget for, at han ofte bliver betegnet som verdens bedste tennisspiller gennem tiderne.

Grand Slam 
Laver vandt igennem sin karriere hele 11 Grand Slam-singletitler, der fordeler sig således:

 Australian Open
 1960, 1962, 1969

 French Open
 1962, 1969

 Wimbledon
 1961, 1962, 1968, 1969

 US Open
 1962, 1969

Eksterne henvisninger 

 Spillerprofil

Tennisspillere fra Australien
Vindere af Wimbledon
Mark Philippoussis

Mark Philippoussis (født 7. november 1976 i Williamstown, Australien) er en australsk tennisspiller, der blev professionel i 1994. Han har igennem sin karriere vundet 11 single- og 3 doubletitler, og hans højeste placering på ATP's verdensrangliste er en 8. plads, som han opnåede i april 1999.

Grand Slam 
Philippoussis er to gange nået frem til finaler ved Grand Slam-turneringer. Første gang var ved US Open i 1998, hvor han tabte til sin landsmand Patrick Rafter. Anden gang var ved Wimbledon i 2003, hvor han tabte til schweiziske Roger Federer, der dermed tog sin første sejr i turneringen.

Eksterne henvisninger 

 Spillerprofil

Tennisspillere fra Australien
Personer fra Melbourne
Deltagere for Australien ved sommer-OL 1996
Deltagere for Australien ved sommer-OL 2000
Deltagere for Australien ved sommer-OL 2004
Patrick Rafter

Patrick "Pat" Michael Rafter (født 28. december 1972 i Mount Isa, Australien) er en pensioneret australsk tennisspiller, der blev professionel i 1991, og trak sig tilbage i 2002. Han nåede igennem sin karriere at vinde 11 single- og 10 doubletitler, og hans højeste placering på ATP's verdensrangliste er en 1. plads, som han besad en enkelt uge i juli 1999.

Grand Slam 
Rafter vandt i løbet af karrieren 2 Grand Slam-titler, begge gange var det US Open i New York, hvor han tog titlen to år i træk. Det var i 1997 og 1998, hvor han besejrede henholdsvis briten Greg Rusedski og landsmanden Mark Philippoussis. Desuden nåede han to gange, i 2000 og 2001, i finalen ved Wimbledon. Tættest på sejr var han i 2001, hvor han måtte bøje sig til kroaten Goran Ivanisevic, efter 5 sæt i en dramatisk finale.

Eksterne links 
 Spillerprofil

Tennisspillere fra Australien
Tony Alva

Tony Alva (født 2. september 1957) er en amerikansk skateboarder, der er en af de oprindelige Z-Boys. Alva anses for at være en af de mest indflydelsesrige skatere nogensinde, og han blev den første verdensmester. Han startede sin skate-karriere som et afbræk fra surfing, og sammen med sine kammerater fra Zephyr Competition Team (Z-boys) trængte han ind i folks baghaver for at skate de tomme pools, hvis der ikke var bølger på havet.

I 1977 da Alva var 19, droppede han alle de store firmaer, som ville sponsorere ham, og dannede sit eget firma, "Alva Skates", som var det første skateboardfirma ejet af en skater.

I 2005 udkom filmen Lords of Dogtown, der handler om Tony Alva og kammeraterne Stacy Peralta og Jay Adams fra Zephyr-slænget.

Referencer 

Skateboardere fra USA